**Møtereferat fra foreldremøte 26.10.15**

**Trenerne syntes det var hyggelig å se at det var så bra oppmøte på dette foreldremøtet☺**

**Sak 1. Evaluering av 2015 sesongen.  
  
Positivt:**

* Kjempebra fremgang i fra 2014 sesongen på alle jentene.
* Blide jenter som viser glede ved seier og takler tap på en god måte.
* Veldig bra oppmøte på treninger.

**Forbedringer hvor foreldre kan bidra til påminnelse**

* Litt mye tull på enkelte jenter
* Viktig med klargjøring til trening. Man skal være klar til treningen begynner med ferdigknytt fotballsko og treningsklær. Går ofte 10-15 min før man kommer i gang.
* Mobil kan være med på trening, men skal IKKE brukes under treningen.
* Drikkeflaske må være oppfylt før trening og ikke når det er pause, går bort mye tid på å gå å fylle flasker i klubbhuset.
* Viktig med varme klær på trening nå i høst /vinter.
* Mobbing er det **0 toleranse** på og det er viktig at alle ( både store og små) sier i fra hvis det er mistanke / hører noe i den retning.

**Sak 2. Sesongen 2016**

Det er 20 spillere som er klare til neste år’s sesong og planen er at det blir ei gruppe, men at vi spiller 9’er fotball med rullering i 2 divisjoner.

Hvis det er 3 divisjoner som blir satt opp fra kretsen så meldes det på et lag i 2. og et lag i 3. divisjon på vårsesong. Dette valget er for å heller få en god fotball opplevelse enn at det blir for tøft med en gang, så får bonusen bli om man spiller seg opp til en høyere divisjon til høsten. Hvis ikke det går så viser det seg at valget var riktig.   
Er det bare 1. og 2. divisjon tilgjengelig så blir selvfølgelig det valgt.

Det vil bli tatt høyde for at kamper som spilles ikke krasjer på samme dag for begge divisjonene siden vi er avhengige av å låne spillere av hverandre.

Det er tanken at alle spillere skal rullere mellom begge divisjonene sånn at alle får prøvd seg på begge nivåer, og det baseres på minimum 3-4 innbyttere på hver kamp.

Hvis kampdag kommer på en oppsatt treningsdag, så vil de som ikke spiller kamp få trening som normalt.

**Sak 4. Kjøre / bakeliste.**

Det opplevdes i 2015 på høstsesongen at det var mange som i siste liten ikke fikk anledning til å kjøre / bake og meldte fra om det veldig seint. Det medfører til at det blir enkelte som må kjøre/bake mere enn andre.  
Kjøre / bakelisten kommer ut i så god tid at det burde være mulighet å få lagt inn tid til oppsatt kjøring/baking.   
  
Hvis det viser seg at det er uforutsette ting som dukker opp, så er det viktig at den enkelte tar en ringerunde og spør om andre kan kjøre i stedet for å bare legge ut på Facebook dagen før. Prøv først med tlf, så må facebook være 2. valg.   
Liste med navn og tlf nr var ønskelig, så den vil bli lagt ut på hjemmesiden til vårsesongen starter.

Det er anslagsvis gjort en vurdering på at det koster kr 500.- å kjøre til Trondheim så for de som må kjøre flere ganger enn først oppsatt så blir det en ekstra kost.   
I den forbindelse kom det opp et annet forslag enn å bytte kjøring, og det var hvis noen IKKE VIL kjøre, da kan det være en mulighet at det betales inn 500 kr for hver tur de er satt opp sånn at de som kjører ekstra får de pengene.

**Sak 5. Treninger.**

Det vil nå i vinter bli 3 treninger i uken. 2 treninger ute og 1 inne i hemnehallen.

Utetrening blir på følgende dager:

* Mandag 18.00 – 19.30
* Torsdag 16.30 – 19.00
* Innetrening kommer trenere tilbake med dag og tidspunkt på.

Det vil også bli satt opp fellestreninger ( på en av utetreningsdagene) sammen med gutter 13 for å få kamptrening mot guttene. Det kommer trenerne tilbake til.  
  
I tillegg til oppsatte treningstider så er det viktig og god rutine å bruke treningskalenderen til dobbeltsjekk også.

**Sak 6. Cup’er.**

* Det ble diskutert om vi skulle delta på noen innendørscup ’er nå i vinter.  
  Der ble det ikke besluttet noe, så trenerne kommer tilbake med potensielle cup’er. Orkdal var nevnt som et alternativ siden de har et par stk nå i vinter.
* Storsjøcup 2016. Der er vi allerede påmeldt☺ Foreldremøte blir på våren for å avklare om vi skal dit eller om det skal velges en annen cup i stedet.
* Det var enighet om at Krokus cup i Buvika deltar vi på også i 2016.

**Sak 7. Skraplodd.**

**HUSK** å selge skrapeloddene som er blitt utdelt. Det gir penger i kassa det også ☺ laget får 4 kr pr lodd som blir solgt. Lever pengene enten på skolen til Aina eller til Ingrid Anne.